ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 8/2550เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล(ฉบับที่ 7) อาศัยอํานาจตามความในข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 30/2547 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานโดยได้รับความเห็นชอบจากคณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกความในหมวด 3 หลักเกณฑ์เพิ่มเติมของกองทุนรวมคุ้มครองเงินต้น และข้อ 26 ของภาค 1 การจัดตั้งกองทุนรวมและการขายหน่วยลงทุน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ใช้ความต่อไปนี้แทน หมวด ๓ หลักเกณฑ์เพิ่มเติมของกองทุนรวมคุ้มครองเงินต้น ข้อ ๒๕/๑ ในหมวดนี้ "การจัดอันดับความน่าเชื่อถือ" หมายความว่า การจัดอันดับความน่าเชื่อถือครั้งล่าสุดที่มีต่อตัวตราสาร ต่อผู้ออกตราสารหรือคู่สัญญา หรือต่อผู้รับรอง ผู้รับอาวัล ผู้สลักหลัง หรือผู้ค้ําประกัน แล้วแต่กรณี "เงินต้น" หมายความว่า เงินที่ผู้ลงทุนแต่ละรายชําระเป็นค่าซื้อหน่วยลงทุนของกองทุนรวมคุ้มครองเงินต้นซึ่งโครงการจัดการกองทุนรวมมุ่งที่จะให้ความคุ้มครอง ทั้งนี้ จํานวนเงินดังกล่าวไม่รวมค่าธรรมเนียมการซื้อหน่วยลงทุน "ธนาคารพาณิชย์" หมายความว่า ธนาคารพาณิชย์ตามกฎหมายว่าด้วยการธนาคารพาณิชย์ "บริษัทเครดิตฟองซิเอร์" หมายความว่า บริษัทเครดิตฟองซิเอร์ตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ "บริษัทเงินทุน" หมายความว่า บริษัทเงินทุนตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ "ประกาศ ที่ สน. 28/2549" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 28/2549 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 17 กรกฎาคม พ.ศ. 2549 และที่แก้ไขเพิ่มเติม "อันดับความน่าเชื่อถือ" หมายความว่า สัญลักษณ์ที่ใช้ในการจัดอันดับความน่าเชื่อถือข้อ ๒๖ บริษัทจัดการกองทุนรวมจะได้รับอนุมัติให้จัดตั้งและจัดการกองทุนรวมคุ้มครองเงินต้น ต่อเมื่อเป็นไปตามหลักเกณฑ์ดังต่อไปนี้ (1) ต้องกําหนดประเภททรัพย์สินประเภทใดประเภทหนึ่งหรือหลายประเภทดังต่อไปนี้ ไว้ในโครงการจัดการกองทุนรวม เพื่อให้เป็นไปตามวัตถุประสงค์ที่มุ่งจะให้เกิดความคุ้มครองเงินต้นทั้งจํานวน (ก) ตราสารภาครัฐไทยตามข้อ 14(1) แห่งประกาศ ที่ สน. 28/2549 (ข) ตราสารภาครัฐต่างประเทศตามข้อ 14(2) หรือข้อ 17(1) แห่งประกาศ ที่ สน. 28/2549 ที่มีอันดับความน่าเชื่อถืออยู่ในสองอันดับแรก ทั้งนี้ โดยการจัดอันดับความน่าเชื่อถือของสถาบันจัดอันดับความน่าเชื่อถือภายใต้ชื่อ Standard & Poor หรือ Moody’s หรือ Fitch หรือสถาบันจัดอันดับความน่าเชื่อถือต่างประเทศที่สํานักงานกําหนดเพิ่มเติม (ค) ตั๋วสัญญาใช้เงิน หรือบัตรเงินฝาก ที่บริษัทเงินทุนหรือบริษัทเครดิตฟองซิเอร์เป็นผู้ออกเพื่อการกู้ยืมหรือรับเงินจากประชาชน (ง) เงินฝากในธนาคารพาณิชย์ หรือบัตรเงินฝากที่ธนาคารพาณิชย์เป็นผู้ออก (จ) ทรัพย์สินอื่นที่มีความเสี่ยงต่ํา หรือมีความเสี่ยงเทียบเคียงได้กับความเสี่ยงในทรัพย์สินตาม (ก) ทั้งนี้ โดยได้รับความเห็นชอบจากสํานักงาน (2) ต้องกําหนดอัตราส่วนการลงทุนขั้นต่ําของการลงทุนหรือมีไว้ซึ่งทรัพย์สินตาม (1) และแสดงได้ว่าอัตราส่วนการลงทุนที่กําหนดนั้นสามารถคุ้มครองเงินต้นทั้งจํานวนได้ตามระยะเวลาที่ระบุไว้ในโครงการจัดการกองทุนรวม (3) ต้องแสดงรายละเอียดเกี่ยวกับการคุ้มครองเงินต้นอย่างชัดเจนไว้ในโครงการจัดการกองทุนรวม ซึ่งอย่างน้อยต้องมีข้อมูลเกี่ยวกับเงื่อนไขการคุ้มครอง จํานวนเงินต้นที่คุ้มครอง ระยะเวลาการคุ้มครอง และกลไกการคุ้มครอง"ข้อ ๒ ให้ยกเลิกความในวรรคหนึ่งของข้อ 46 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 23/2547 เรื่อง การจัดตั้งกองทุนรวมและการเข้าทําสัญญารับจัดการกองทุนส่วนบุคคล ลงวันที่ 11 มิถุนายน พ.ศ. 2547 และให้ความต่อไปนี้แทน "ข้อ 46 ในกรณีของกองทุนส่วนบุคคลที่มีมูลค่าหลักทรัพย์หรือทรัพย์สินของผู้ลงทุนรายย่อยต่ํากว่าหนึ่งล้านบาท หรือกองทุนส่วนบุคคลที่เป็นกองทุนสํารองเลี้ยงชีพ ให้นํานโยบายการลงทุนของกองทุนรวมตามข้อ 4(1) และ (2)(ก) ถึง (ช) และหลักเกณฑ์เพิ่มเติมที่เกี่ยวข้องกับการจัดตั้งกองทุนรวมดังกล่าว มาใช้บังคับโดยอนุโลม" ข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2550 เป็นต้นไปผู้มีอํานาจลงนาม - ประกาศ ณ วันที่ 22 มิถุนายน พ.ศ. 2550 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากกองทุนที่กําหนดนโยบายคุ้มครองเงินต้น แต่ละกองทุนมีขนาดของกองทุนและเงื่อนไขการคุ้มครองเงินต้นที่แตกต่างกัน ดังนั้น เพื่อให้บริษัทจัดการสามารถวางแผนการลงทุนเพื่อให้ความคุ้มครองเงินต้นของผู้ลงทุนได้อย่างเหมาะสมและสอดคล้องกับลักษณะของแต่ละกองทุน จึงจําเป็นต้องปรับปรุงแก้ไขให้บริษัทจัดการสามารถกําหนดอัตราขั้นต่ําของการลงทุนในทรัพย์สินที่จะก่อให้เกิดการคุ้มครองเงินต้นได้เอง